
BŪVDARBU LĪGUMS Nr.BNP/2025/4.1/1004/LI
Par Balvu pilsētas Ziedu ielas posma ar grants segumu, pārbūvi, Eiropas Savienības kohēzijas politikas programmas 2021.–2027.gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam”, ERAF projekta Nr.5.1.1.1/2/25/A/024 „Infrastruktūra uzņēmējdarbības atbalstam Balvos” realizācijas ietvaros

Balvos                                                                                                         Datums skatāms laika zīmogā
(13.10.2025.)

Balvu novada pašvaldība, Reģ.Nr.90009115622, adrese Bērzpils ielā 1A, Balvos, Balvu nov., LV-4501, tās priekšsēdētāja Jāņa Trupovnieka personā, kurš rīkojas, pamatojoties uz Pašvaldību likumu un Balvu novada domes 23.05.2024. saistošajiem noteikumiem Nr.10/2024 “Balvu novada pašvaldības nolikums” (turpmāk – Pasūtītājs), no vienas puses, un

Sabiedrība ar ierobežotu atbildību „Riviera L”, Reģ.Nr .42403022766, adrese Atbrīvošanas aleja 81, Rēzekne, LV-4601, tās valdes locekles Guntas Letjagas personā, kura darbojas uz statūtu pamata (turpmāk – Uzņēmējs), no otras puses,

abi kopā un katrs atsevišķi (turpmāk – Līdzēji), pamatojoties uz Iepirkumu komisijas organizētā atklātā konkursa “Balvu pilsētas Ziedu ielas posma pārbūve, ES kohēzijas politikas programmas pasākuma “Infrastruktūra uzņēmējdarbības atbalstam” ietvaros (ID.Nr.BNP 2024/97/ERAF AK) rezultātiem un Sabiedrības ar ierobežotu atbildību „Riviera L” iesniegto piedāvājumu, Grāmatvedības likuma 1.panta 9.punktu, kas nosaka, ka “strukturēts elektroniskais rēķins ir rēķins, kurš sagatavots, nosūtīts un saņemts strukturētā elektroniskā formātā, kas ļauj to automātiski un elektroniski apstrādāt, un kurš atbilst Eiropas Savienības standartam LVS EN 16931-1:2017 “Elektroniskie rēķini. 1.daļa. Elektronisko rēķinu pamatelementu semantisko datu modelis”, un kuru uzņēmums izraksta atbilstoši tehniskajai specifikācijai LVS CEN/TS 16931-2:2017 “Elektroniskie rēķini. 2.daļa: Standartam EN 16931-1 atbilstošo sintakšu saraksts”, 11.panta četrpadsmito daļu, kas nosaka, ka “Attaisnojuma dokumentu, kuru uzņēmums izsniedz citam Latvijas Republikā reģistrētam uzņēmumam – preces vai pakalpojuma saņēmējam – samaksāšanai (rēķinu), noformē kā strukturētu elektronisko rēķinu”, šī līguma 8.1.punktu un 8.1.1.apakšpunktu, kas nosaka, ka “8.1. Ievērojot PIL 61.pantā noteikto attiecībā uz iepirkuma līguma grozījumu veikšanu, Līguma grozījumi ir pieļaujami, ja tie ir objektīvi nepieciešami un pamatoti, tie nemaina Līguma vispārējo raksturu (veidu un iepirkuma procedūras dokumentos noteikto mērķi) un atbilst kādam no turpmāk minētajiem gadījumiem: 8.1.1. grozījumi ir nebūtiski;” 12.5.punktu, kas nosaka, ka “Visos citos jautājumos, ko neparedz Līguma noteikumi, Līdzēji vadās pēc Latvijas Republikas spēkā esošās likumdošanas”, LR Senāta Administratīvo lietu departamenta 20.12.2019. spriedumu lietā Nr.A420210417, SKA-499/2019, kurā teikts, ka līguma grozījumi ir pieļaujami pirms līguma noslēgšanas, kā arī ņemot vērā, ka:
1) iepirkuma dokumentos un līguma projektā, sākotnēji, nebija norādīta informācija par projekta fondu, numuru un nosaukumu – Eiropas Reģionālās attīstības fonda (turpmāk – ERAF) projekts Nr.5.1.1.1/2/25/A/024 „Infrastruktūra uzņēmējdarbības atbalstam Balvos”,
2) ir veikti Grāmatvedības likuma grozījumi, kas nosaka strukturētu elektronisko rēķinu pakāpenisku ieviešanu (e-rēķins) no 01.01.2025., t.i., Latvijā reģistrēts uzņēmums attaisnojuma dokumentu (rēķinu), kuru izsniedz budžeta iestādei samaksāšanai, noformē kā strukturētu elektronisko rēķinu (e-rēķinu),
3) projekta ietvaros atjaunojamie ūdens un kanalizācijas tīkli ir SIA “Balvu Namsaimnieks”, Reģ.Nr.40203639733, īpašumā, tādēļ ERAF projekta Nr.5.1.1.1/2/25/A/024 realizācijai, Pasūtītājam bija nepieciešams piesaistīt SIA “Balvu Namsaimnieks” kā sadarbības partneri;
4) ERAF projekts Nr.5.1.1.1/2/25/A/024 paredz, ka ūdensapgādes un kanalizācijas ārējo tīklu (ŪKT) atjaunošanas izmaksas plānojamas kā sadarbības partnera – SIA “Balvu Namsaimnieks” izmaksas, t.i., ir SIA “Balvu Namsaimnieks” priekšfinansē ar sabiedrisko pakalpojumu infrastruktūru saistītās izmaksas, un, pēc projekta īstenošanas, atjaunotie infrastruktūras objekti būs SIA “Balvu Namsaimnieks” apsaimniekošanā;
5) starp Pasūtītāju un SIA “Balvu Namsaimnieks” 05.08.2025. noslēgtais Sadarbības līgums Nr.BNP/2025/4.1/870/LI projekta “Infrastruktūra uzņēmējdarbības atbalstam Balvos” īstenošanai, cita starpā, paredz, ka:
· [bookmark: _Hlk189674151]pēc sadarbības partnera pieprasījuma, Pasūtītājs piešķir avansu, proporcionāli ūdenssaimniecības sabiedrisko pakalpojumu infrastruktūras izbūves izmaksām kopējās projekta izmaksās;
· pārskaita Pasūtītāja sadarbības partnerim saņemtos starpposma maksājumus par izpildītajiem darbiem attiecībā uz sabiedrisko pakalpojumu infrastruktūras izbūvi;
6) Pasūtītājs, izvērtējot nepieciešamo grozījumu būtiskumu, ir secinājis, ka rēķinu sagatavošanas un iesniegšanas kārtības grozījumi nemaina iepriekš izvirzītās prasības, t.sk., minimālās prasības vai iepirkuma priekšmetu, kā arī nerada nekādas priekšrocības vai labvēlīgākus nosacījumus Izpildītājam, tādējādi, izdarītie grozījumi nevarētu ietekmēt iepirkuma procedūras rezultātus kopumā vai ieinteresēto piegādātāju loku, kā rezultātā, iepirkumā būtu varējuši piedalīties/ uzvarēt citi piegādātāji,
Līdzēji izdara, pirms līguma noslēgšanas, šādus grozījumus:
· visā līgumā un tā pielikumos, papildina informāciju par projektu ar fonda nosaukumu un projekta numuru un nosaukumu – „ERAF projekts Nr.5.1.1.1/2/25/A/024 „Infrastruktūra uzņēmējdarbības atbalstam Balvos””;
· aizstāj visā līgumā un tā pielikumos vārdu “rēķins” ar vārdiem “strukturēts elektroniskais rēķins”, un nosakot rēķina iesniegšanu – “iesniegšana Pasūtītāja e-Adresē”;
· papildina līguma 2.3.punktu ar 2.3.4.apakšpunktu, nosakot, ka ūdensapgādes un kanalizācijas ārējo tīklu būvdarbu rēķini jāiesniedz Pasūtītāja sadarbības partnerim – SIA “Balvu Namsaimnieks”, Reģ.Nr.40203639733;
· papildina līguma 12.3.punktu, iekļaujot vārdus “Pasūtītāja sadarbības partneris”;
· papildina līguma 12.3.punktu ar 12.3.3.apakšpunktu, norādot par līguma izpildi atbildīgo personu no Pasūtītāja sadarbības partnera puses;
· papildina līguma 12.4.1. un 12.4.2.apakšpunktā norādīto kontaktinformāciju ar Pasūtītāja un Pasūtītāja sadarbības partnera oficiālo elektronisko adresi un Pasūtītāja sadarbības partnera e-pasta adresi,
noslēdz šādu Būvdarbu līgumu (turpmāk – Līgums):

1. Līguma priekšmets

1.1. Uzņēmējs apņemas, ar savu darbaspēku, tehniku, iekārtām un materiāliem, veikt Balvu pilsētas Ziedu ielas posma (296m, kadastra Nr.3801 003 0580, kadastra apzīmējums 3801 003 0659) ar grants segumu (turpmāk – Objekts), pārbūvi (turpmāk – Būvdarbi), atbilstoši Tehniskajai specifikācijai (tāmēm) (skat. 1.pielikumu), Pieteikumam dalībai atklātā konkursā (skat. 2.pielikumu) un Zaļā publiskā iepirkuma (ZPI) prasībām, Eiropas Savienības kohēzijas politikas programmas 2021.–2027.gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam”, ERAF projekta Nr.5.1.1.1/2/25/A/024 „Infrastruktūra uzņēmējdarbības atbalstam Balvos” realizācijas ietvaros.

2. Līgumcena un samaksas kārtība

2.1. Būvdarbu izmaksas sastāda 331 330,72 EUR (trīs simti trīsdesmit viens tūkstotis trīs simti trīsdesmit eiro, 72 centi) bez pievienotās vērtības nodokļa (turpmāk – PVN). PVN samaksa – 69 579,45 EUR (sešdesmit deviņi tūkstoši pieci simti septiņdesmit deviņi eiro, 45 centi) apmērā, tiek veikta saskaņā ar Pievienotās vērtības nodokļa likuma 142.pantu.

2.2. Samaksas kārtība:
2.2.1. Pasūtītājs izpildītos Būvdarbus pieņem katru mēnesi un veic samaksu par iepriekšējā mēnesī faktiski izpildītajiem un Pasūtītāja pieņemtajiem Būvdarbiem (Forma 2), 10 (desmit) darbdienu laikā no Uzņēmēja sagatavota, Līguma noteikumiem atbilstoša, strukturēta elektroniskā rēķina saņemšanas Pasūtītāja e-Adresē, pirms tam, ievērojot Līguma 2.3.1. un 7.1.punktā noteikto kartību;
2.2.2. par visiem izpildītajiem Būvdarbiem, t.i., par faktiski izpildītajiem Būvdarbiem pēdējā mēnesī, Pasūtītājs samaksā Uzņēmējam 30 (trīsdesmit) dienu laikā no Uzņēmēja sagatavota, Līguma noteikumiem atbilstoša strukturēta elektroniskā rēķina saņemšanas Pasūtītāja e-Adresē un atbilstoša garantijas laika nodrošinājuma garantijas apliecinoša dokumenta saņemšanas (skat. 3.pielikumu), pirms tam, ievērojot Līguma 2.3.2. un 7.2.punktā noteikto kartību;
2.2.3. par Līguma 7.3.1. un 7.3.4.punktā minētajiem Būvdarbiem Pasūtītājs samaksā Uzņēmējam 20 (divdesmit) darbdienu laikā no to pieņemšanas dienas;
2.2.4. ja Līgumu izbeidz pirms termiņa, Līdzēji veic galējo norēķinu par faktiski izpildītajiem un Pasūtītāja pieņemtajiem Būvdarbiem 10 (desmit) darbdienu laikā no dienas, kad Līdzēji ir parakstījušas aktu par faktiski izpildītajiem Būvdarbiem (Forma 2), ja Uzņēmējs ir iesniedzis Līguma noteikumiem un aktam par faktiski izpildītajiem Būvdarbiem atbilstošu strukturētu elektronisko rēķinu Pasūtītāja e-Adresē un Līguma 3.pielikumam atbilstošu garantijas laika nodrošinājuma garantijas apliecinošu dokumentu; ja Līdzēju starpā, līdz Līguma izbeigšanas dienai, pastāv strīds par faktiski izpildītajiem Būvdarbiem (tai skaitā, to apjomiem), šajā punktā minētajā aktā iekļauj tikai tos faktiski izpildītos Būvdarbus, par kuru izpildi Līdzējiem nav domstarpību; radušos strīdu Līdzēji risina Līguma 7.3.1., 7.3.2, 7.3.3. vai 7.3.4.punktā noteiktajā kārtībā.

2.3. Rēķinu iesniegšanas kārtība:
2.3.1. Uzņēmējs, par ikmēneša faktiski izpildītajiem un Pasūtītāja pieņemtajiem Būvdarbiem, iesniedz Pasūtītājam strukturētu elektronisko rēķinu Pasūtītāja e-Adresē, 20 (divdesmit) darbdienu laikā no Būvdarbu izpildes akta (Forma 2) abpusējas parakstīšanas dienas, pirms tam, ievērojot Līguma 7.1.punktā noteikto kārtību;
2.3.2. Uzņēmējs, par visiem izpildītajiem Būvdarbiem, t.i., par faktiski izpildītajiem Būvdarbiem pēdējā mēnesī, iesniedz Pasūtītājam strukturētu elektronisko rēķinu Pasūtītāja e-Adresē, 20 (divdesmit) darbdienu laikā no Objekta nodošana-pieņemšanas akta abpusējas parakstīšanas dienas, pirms tam, ievērojot Līguma 7.2.punktā noteikto kārtību;
2.3.3. strukturētus elektroniskos rēķinus Uzņēmējs sagatavo un iesniedz Pasūtītāja oficiālajā e-Adresē.
2.3.4. Uzņēmējs rēķinus par ūdensapgādes un kanalizācijas ārējo tīklu (ŪKT) būvdarbiem, kas Tehniskās specifikācijas (tāmes) lapā “1-2” atbilst pozīcijām Nr.1-62 (skat. 1.pielikumā iezīmētās pozīcijas), iesniedz Pasūtītāja sadarbības partnera SIA “Balvu Namsaimnieks”, Reģ.Nr.40203639733 (turpmāk – Pasūtītāja sadarbības partneris) e-Adresē. Pasūtītāja sadarbības partneris Uzņēmēja rēķinus pieņem, izskata un apmaksā tādā pašā termiņā, apmērā un kārtībā kā Līgumā noteikts Pasūtītājam.

2.4. Līguma darbības laikā, apmaksas kārtība nevar tikt mainīta.

2.5. Piedāvātajā līgumcenā Uzņēmējs ir iekļāvis visas ar Līguma izpildi saistītās izmaksas, t.sk., visus nodokļus, nodevas, administratīvās un vides pieejamības eksperta izmaksas, transporta izdevumus, kā arī darbu vai materiālu iespējamos sadārdzinājumus u.c. cenu izmaiņas, kā arī tādu darbu izmaksas, kas nav minētas, bet bez kurām nebūtu iespējama būvdarbu tehnoloģiski pareiza un spēkā esošiem normatīviem atbilstoša veikšana pilnā apmērā. To Būvdarbu un līgumsaistību izmaksas, par ko Līgumā nav paredzēta atsevišķa samaksa (kas nav ietvertas tāmē kā atsevišķi izcenojamas pozīcijas), Uzņēmējs ir iekļāvis izcenoto darbu cenā, proporcionāli to saistībai ar attiecīgo Būvdarbu (pozīciju).

2.6. Pasūtītājs, pēc apakšuzņēmēja pieprasījuma, maksājumus par apakšuzņēmēja veiktajiem darbiem/ sniegtajiem pakalpojumiem, kuru apmaksas termiņu Uzņēmējs kavē, ja Pasūtītājs nav izmaksājis visu Uzņēmējam pienākošos līgumcenu, Pasūtītājs, uz apakšuzņēmēja iesniegta rēķina pamata, pārskaita tieši apakšuzņēmējam un par attiecīgo summu samazina maksājumu Uzņēmējam. Pasūtītājs, pirms apakšuzņēmēja rēķina apmaksas, informē par šādu pieprasījumu Uzņēmēju un ļauj tam izteikt viedokli par pieprasījuma pamatotību.

3. Līguma izpildes termiņš

3.1. Būvdarbu izpildes termiņš – 12 (divpadsmit) mēnešu laikā no Līguma noslēgšanas (Būvniecības informācijas sistēmā būvvaldes izdots akts par būves pieņemšanu ekspluatācijā). Termiņš, kas skaitāms mēnešos, izbeidzas Līguma izpildes pēdējā mēneša iepriekšējās dienas datumā. Ja izpildes termiņš iekrīt tādā dienā, kurā pēc likuma to nevar izdarīt, tad izpildes laiks pagarinās līdz tai termiņam sekojošai dienai, kurā šāda likumiska šķēršļa nav.

4. Būvdarbu garantijas termiņš

4.1. Būvdarbu garantijas termiņš – 36 (trīsdesmit seši) mēneši pēc Būvniecības informācijas sistēmā būvvaldes izdots akts par būves pieņemšanu ekspluatācijā.

4.2. Uzņēmējs, kopā ar rēķinu par visiem izpildītajiem Būvdarbiem, iesniedz garantijas laika nodrošinājuma garantijas apliecinošu dokumentu (apdrošināšanas polises gadījumā, jāuzrāda arī maksājuma uzdevums par apdrošināšanas prēmijas samaksu), saskaņā ar Līguma 3.pielikumu.

4.3. Garantijas saistību nodrošinājuma apmērs – 5 (pieci) % no Būvdarbu līgumcenas (bez PVN) par Uzņēmēja piedāvāto garantijas termiņu. Garantijas saistību nodrošinājumu samazina minimālā garantijas termiņa 3. (trešā) gada 1. (pirmajā) mēnesī uz atlikušo tā daļu, nosakot to līdz 2 (divi) % no līgumcenas, ja garantijas termiņa pirmajos 2 (divos) gados nav konstatēti Būvdarbu defekti vai Uzņēmējs un Pasūtītājs ir vienojušies par pieteikto Būvdarbu defektu novēršanas termiņu.

4.4. Pasūtītājs ir tiesīgs atteikties pieņemt apdrošināšanas sabiedrības garantijas laika nodrošinājuma garantijas apliecinošu dokumentu, ja tas neatbilst pirmā pieprasījuma garantijas apdrošināšanas līguma prasībām, kā arī Pasūtītājs ir tiesīgs atteikties pieņemt kredītiestādes vai apdrošināšanas sabiedrības garantijas laika nodrošinājuma garantijas apliecinošu dokumentu, ja tas neatbilst kādam no Līguma 3.pielikumā obligāti iekļaujamiem noteikumiem un nosacījumiem.

4.5. Ja Uzņēmēja līgumsaistību pārkāpuma dēļ, Līgumu izbeidz pirms termiņa, garantijas laika nodrošinājuma garantijas apliecinošu dokumentu Uzņēmējs iesniedz saskaņā ar Līguma 2.2.4.punktu.

5. Pasūtītāja saistības

5.1. [bookmark: _Toc244397627]Pasūtītāja tiesības:
5.1.1. pieprasīt no Uzņēmēja Līguma izpildes kontroles veikšanai nepieciešamo informāciju;
5.1.2. vienpusēji apturēt Būvdarbu izpildi, ja Uzņēmējs pārkāpj Līguma vai normatīvo aktu prasības;
5.1.3. ja Līguma izpilde neatbilst normatīvo aktu vai Līguma prasībām, Pasūtītājs ir tiesīgs to nepieņemt, prasot atbilstošu Līguma izpildi;
5.1.4. sasaukt būvsapulci, ja radusies nepieciešamība;
5.1.5. ja Uzņēmējs neveic Līguma 6.3.1.1. un 6.3.1.2.punktā noteiktā līgumsoda samaksu Līgumā noteiktajā termiņā, Pasūtītājs ir tiesīgs līgumsodu ieturēt no izpildīto Būvdarbu rēķina, par to rakstveidā paziņojot Uzņēmējam 5 (piecu) dienu laikā, skaitot no ieturējuma veikšanas dienas;
5.1.6. citas tiesības, kas izriet no attiecīgajiem normatīvajiem aktiem vai Līguma.

5.2. Pasūtītāja pienākumi:
5.2.1. kontrolēt Līguma izpildes gaitu;
5.2.2. pārbaudīt Līguma izpildes atbilstību Līguma un normatīvo aktu prasībām;
5.2.3. Līgumā noteiktajā laikā un kartībā veikt norēķinus par atbilstoši izpildītiem Būvdarbiem;
5.2.4. nodot Uzņēmējam visu nepieciešamo dokumentāciju un sniegt visu nepieciešamo informāciju;
5.2.5. līdzdarboties, Uzņēmējam saņemot nepieciešamo informāciju, saskaņojumus un/ vai atļaujas;
5.2.6. piedalīties būvsapulcēs, ja tādas tiek rīkotas;
5.2.7. atturēties no darbībām, kas var traucēt Līguma izpildi, ja vien tas nav saistīts ar Līguma vai normatīvo aktu pārkāpumiem;
5.2.8. savlaicīgi veikt Uzņēmēja izpildīto saistību pieņemšanu, ja tie atbilst Līguma noteikumiem un būvnormatīvu prasībām;
5.2.9. citi pienākumi, kas izriet no attiecīgajiem normatīvajiem aktiem vai Līguma.

5.3. Pasūtītājs atbild par:
5.3.1. savlaicīgas samaksas veikšanu, ja Būvdarbu izpilde atbilst Līguma nosacījumiem – par Līguma 2.2.punktā noteiktajiem samaksas termiņu kavējumiem (izņemot Līguma 5.1.5.punktā noteikto gadījumu), Uzņēmējs aprēķina līgumsodu – 0,1 (nulle veseli viena desmitdaļa) % apmērā no pamatparāda (bez PVN), t.i., no maksājuma daļas, kas nav samaksāta Līgumā noteiktajā laikā un apmērā par katru nokavēto darba dienu, bet kopumā ne vairāk kā 10 (desmit) % no pamatparāda (bez PVN); līgumsodu Pasūtītājs samaksā 30 (trīsdesmit) dienu laikā pēc Uzņēmēja rakstiska pieprasījuma un strukturēta elektroniskā rēķina iesniegšanas Pasūtītāja e-Adresē iesniegšanas vai nosūta motivētu atteikumu; šajā gadījumā Uzņēmējs, 5 (piecu) darba dienu laikā pēc atteikuma saņemšanas, izskata Pasūtītāja argumentus un paziņo par līgumsoda atsaukšanu vai atkārtoti – par līgumsoda piemērošanu;
5.3.2. Uzņēmēja darbības nodrošināšanai nepieciešamo dokumentu, informācijas, kā arī Objekta savlaicīgu nodošanu Uzņēmējam;
5.3.3. kaitējumu, kas Pasūtītāja vainas dēļ, nodarīts Uzņēmējam vai trešajām personām; netiešie zaudējumi nav jāatlīdzina;
5.3.4. finansējuma nodrošināšanu.

6. Uzņēmēja saistības

6.1. [bookmark: _Toc244397613][bookmark: _Toc244397587][bookmark: _Toc95231784][bookmark: _Toc244397614][bookmark: _Toc95231817]Uzņēmēja tiesības:
6.1.1. [bookmark: _Toc95231818]Līgumā noteiktajā laikā un apmērā saņemt atlīdzību par veiktajiem Būvdarbiem;
6.1.2. laicīgi saņemt no Pasūtītāja visu Būvdarbiem nepieciešamo informāciju, saskaņojumus un dokumentus (ja tādi nepieciešami);
6.1.3. netraucēti piekļūt Objektam;
6.1.4. sasaukt būvsapulci, ja ir radusies nepieciešamība;
6.1.5. citas tiesības, kas izriet no attiecīgajiem normatīvajiem aktiem vai Līguma.

6.2. [bookmark: _Toc95231785][bookmark: _Toc244397589]Uzņēmēja pienākumi:
6.2.1. pēc Pasūtītāja pieprasījuma, ne vēlāk kā uzsākot Līguma izpildi, Uzņēmējs iesniedz Būvdarbos iesaistīto apakšuzņēmēju (ja tādus plānots iesaistīt) sarakstu, kuru veikto darbu/ sniegtā pakalpojuma vērtība ir vismaz 10 000,00 EUR (desmit tūkstoši eiro, 0 centi) vai lielāka, norādot apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma; sarakstā norāda arī Uzņēmēja apakšuzņēmēju apakšuzņēmējus; Līguma izpildes laikā Uzņēmējs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Būvdarbu veikšanā;
6.2.2. 10 (desmit) darbdienu laikā pēc Būvdarbu uzsākšanas nosacījumu (BUN) izpildes, atbilstoši Ministru kabineta 19.08.2014. noteikumu Nr.500 “Vispārīgie būvnoteikumi” 100.15.punktā noteiktajam, rakstveidā informēt pasūtītāju par citiem objektiem, kuriem Uzņēmēja atbildīgais būvdarbu vadītājs ir piesaistīts (noslēgtie līgumi), norādot objektu sarakstu un atbildīgā būvdarbu vadītāja plānoto noslodzi objektos (plānotais objektu apmeklējumu skaits un ilgums, iekļaujot arī laika periodu, kāds nepieciešams, pārvietojoties uz katru no objektiem); dokumentu paraksta atbildīgais būvdarbu vadītājs; atbildīgajam būvdarbu vadītājam ir pienākums, atbilstoši plānotajiem darbiem, atrasties būvlaukumā;
6.2.3. nodrošināt laicīgu samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un, no Pasūtītāja puses, apmaksātajiem būvdarbiem; ar laicīgu norēķināšanos ir saprotama samaksa 60 (sešdesmit) dienu laikā pēc apakšuzņēmēja būvdarbu pabeigšanas un apakšuzņēmēja rēķina saņemšanas par attiecīgo būvdarbu veikšanu;
6.2.4. līgumos ar apakšuzņēmējiem jāiekļauj noteikumus izpildīto Būvdarbu pieņemšanas kārtībai, kas atbilst Ministru kabineta 05.07.2022. noteikumu Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” 5., 6., 9., 10. un 14.punktā iekļautajam regulējumam, izņemot prasību veikt būves ekspertīzi; Pasūtītājam nav pienākuma kontrolēt ar apakšuzņēmējiem noslēgto līgumu atbilstību šī Līguma punkta prasībām;
6.2.5. iepazīties ar Būvdarbu apjomiem, situāciju Objektā un pārbaudīt Būvdarba apjomus un darba apstākļus, pēc kā Uzņēmējs uzņemas atbildību par šiem risinājumiem, to izmantošanu Būvdarbu veikšanā, nodošanā un garantijas periodā;
6.2.6. ja Uzņēmējs, pirms Būvdarbu uzsākšanas, nav pieprasījis būvprojekta papildu detalizācijas izstrādi, tas ir atbildīgs par iespējamām sekām, kā arī par attiecīgās detalizācijas nodrošināšanu; par detalizācijas un tajā ietverto risinājumu atbilstību būvprojektam un tajā ietvertajiem risinājumiem atbild detalizācijas izstrādātājs;
6.2.7. [bookmark: _Hlk84890884]ievērot Būvdarbu izpildi Līgumā paredzētajā termiņā, daudzumā un kvalitātē;
6.2.8. par visiem apstākļiem, kas ietekmē Būvdarbu izpildi, kā arī, ja ir nepieciešams precizēt Būvdarbu veikšanas tehnoloģiju vai apjomus, nekavējoties jāinformē Pasūtītājs;
6.2.9. ievērot iepirkuma procedūrā iesniegtā piedāvājuma nosacījumus;
6.2.10. ievērot Zaļā publiskā iepirkuma (ZPI) prasības;
6.2.11. nodrošināt, ka būvdarbu žurnālā ir informācija par visiem atsevišķu būvdarbu veicējiem, kas piesaistīti Objekta realizācijai;
6.2.12. būvdarbu vadītājam, t.sk., atsevišķu būvdarbu veicēju būvdarbu vadītājam, katru darba dienu veikt ierakstus būvdarbu žurnālā; ierakstiem jāraksturo faktiskā situācija būvlaukumā;
6.2.13. [bookmark: _Toc95231791][bookmark: _Toc244397591][bookmark: _Toc95231789]Būvdarbus veikt saskaņā ar Latvijas būvnormatīvu un citu Latvijas Republikas normatīvo aktu noteikumu prasībām;
6.2.14. Būvdarbu laikā, veikt būvdarbu skartās teritorijas uzkopšanu (bez būvgružu paliekām);
6.2.15. veikt apkārtējās vides aizsardzības pasākumus, kas saistīti ar Būvdarbiem Objektā, pasākumus trokšņa, piesārņojuma, vibrācijas u.c. Būvdarbu laikā radušās ietekmes maksimālai samazināšanai un ierobežošanai; ievērot videi draudzīgas (zaļas) būvniecības pamatprincipus un principu “nenodarīt būtisku kaitējumu”, būvniecības procesā ir jāveic pasākumi trokšņu, putekļu un piesārņojuma emisiju samazināšanai;
6.2.16. [bookmark: _Toc95231806][bookmark: _Toc244397592][bookmark: _Toc95231795]ievērot drošības tehnikas un ugunsdrošības noteikumus, visu būvniecības uzraudzības dienestu priekšrakstus, veikt apkārtējās vides aizsardzības pasākumus, kas saistīti ar Būvdarbiem Objektā, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;
6.2.17. veikt būvlaukumā esošā autoceļa un apvedceļu ikdienas uzturēšanas darbus; ziemā būvlaukumā esošie autoceļi un ar būvdarbiem saistītie apvedceļi jāuztur atbilstoši ceļu uzturēšanas klasei;
6.2.18. nodrošināt satiksmes organizēšanas līdzekļu uzturēšanu;
6.2.19. [bookmark: _Toc244397593]pildīt visus citus no Līguma un Latvijas būvnormatīviem izrietošos Uzņēmēja pienākumus;
6.2.20. [bookmark: _Toc244397594]nodrošināt visu Būvdarbu izpildes procesā nepieciešamo dokumentu sagatavošanu un iesniegšanu Pasūtītājam;
6.2.21. [bookmark: _Toc95231805][bookmark: _Toc244397598][bookmark: _Toc95231796]saņemt atļaujas un/ vai saskaņojumus, ja tie ir nepieciešami Būvdarbu veikšanai;
6.2.22. [bookmark: _Toc95231798][bookmark: _Toc244397601]ievērot un izpildīt Pasūtītāja norādījumus, kā arī saskaņot veicamo Būvdarbu izpildi;
6.2.23. [bookmark: _Toc95231800][bookmark: _Toc244397602]rakstveidā saskaņot ar Pasūtītāju jebkuru Būvdarbu izpildes procesā radušos nepieciešamo atkāpi no Līdzēju sākotnējās vienošanās;
6.2.24. pēc Pasūtītāja pieprasījuma, Uzņēmējs nekavējoties sniedz informāciju par paveiktajiem un veicamajiem Būvdarbiem, to termiņiem;
6.2.25. materiāliem, kas tiek izmantoti Būvdarbos, jāievēro standarti šādā secībā: Latvijas nacionālā standarta statusā adaptētie Eiropas standarti, Eiropas tehniskie novērtējumi, kopējās tehniskās specifikācijas, citi starptautiskie standarti, kā arī citas tehniskās atsauces sistēmas, ko izveidojušas Eiropas standartizācijas institūcijas vai, ja minēto standartu nav, šādā secībā: Latvijas nacionālie standarti, nacionālie tehniskie apstiprinājumi vai nacionālās tehniskās specifikācijas;
6.2.26. piedalīties būvsapulcēs, ja tādas tiek rīkotas;
6.2.27. ja Būvdarbu garantijas laikā Objektā tiek konstatēti defekti, Pasūtītājs par to nekavējoties informē Uzņēmēju, kuram ir pienākums, 5 (piecu) darba dienu pēc informācijas saņemšanas (vai citā termiņā, ja Līdzēji par to ir vienojušies), nodrošināt pārstāvja ierašanos, defektu akta sastādīšanai; ja ar Uzņēmēju nav iespējams sazināties un/ vai tas neierodas, un/ vai atsakās parakstīt defektu aktu, to sastāda Pasūtītāja izveidota komisija vismaz 3 (trīs) locekļu sastāvā;
6.2.28. citi pienākumi, kas izriet no Ministru kabineta 19.08.2014. noteikumu Nr.500 “Vispārīgie būvnoteikumi” 93. un 100.punkta, citiem attiecīgajiem normatīvajiem aktiem vai Līguma.

6.3. Uzņēmējs atbild par:
6.3.1. saistību izpildi un izpildes termiņiem:
6.3.1.1. par Uzņēmēja saistību nepienācīgu izpildi vai Līguma 3.1.punktā noteikto termiņu kavējumu, Pasūtītājs aprēķina līgumsodu – 0,1 (nulle veseli viena desmitdaļa) % apmērā no līgumcenas (bez PVN) jeb no galvenā saistību apmēra par katru nepienācīgas izpildes vai katru kavēto izpildes darba dienu, bet kopumā ne vairāk kā 10 (desmit) % no līgumcenas (bez PVN); līgumsodu Uzņēmējs samaksā 30 (trīsdesmit) dienu laikā pēc Pasūtītāja rakstiska pieprasījuma un strukturēta elektroniskā rēķina iesniegšanas Uzņēmēja e-Adresē vai nosūta motivētu atteikumu; šajā gadījumā, Pasūtītājs, 5 (piecu) darba dienu laikā pēc atteikuma saņemšanas, izskata Uzņēmēja argumentus un paziņo par līgumsoda atsaukšanu vai rīkojas saskaņā ar Līguma 5.1.5.punktu; līgumsoda samaksa neatbrīvo Uzņēmēju no turpmākās līgumsaistību izpildes un zaudējumu atlīdzināšanas, kas radušies tā vainas dēļ;
6.3.1.2. par Līguma 6.2.1., 6.2.2. un/ vai 9.punktā noteikto pienākumu neizpildi, Pasūtītājs aprēķina līgumsodu – 150,00 EUR (viens simts piecdesmit eiro, 0 centi) apmērā par katru konstatēto gadījumu; līgumsodu Uzņēmējs samaksā 30 (trīsdesmit) dienu laikā pēc Pasūtītāja rakstiska pieprasījuma un strukturēta elektroniskā rēķina iesniegšanas Uzņēmēja e-Adresē vai nosūta motivētu atteikumu; šajā gadījumā Pasūtītājs, 5 (piecu) darba dienu laikā pēc atteikuma saņemšanas, izskata Uzņēmēja argumentus un paziņo par līgumsoda atsaukšanu/ apmēra izmaiņām vai rīkojas saskaņā ar Līguma 5.1.5.punktu; līgumsoda samaksa neatbrīvo Uzņēmēja no turpmākās līgumsaistību izpildes un zaudējumu atlīdzināšanas, kas radušies tā vainas dēļ;
6.3.1.3. par līgumsaistību neizpildi vispār, Pasūtītājs aprēķina līgumsodu – 5000,00 EUR (pieci tūkstoš eiro, 0 centi) apmērā; līgumsodu Uzņēmējs samaksā 30 (trīsdesmit) dienu laikā pēc Pasūtītāja rakstiska pieprasījuma un strukturēta elektroniskā rēķina iesniegšanas Uzņēmēja e-Adresē vai nosūta motivētu atteikumu; šajā gadījumā Pasūtītājs, 5 (piecu) darba dienu laikā pēc atteikuma saņemšanas, izskata Uzņēmēja argumentus un paziņo par līgumsoda atsaukšanu vai atkārtoti – par līgumsoda piemērošanu;
6.3.2. ja Pasūtītājs konstatē, ka, vienlaikus, pastāv divi vai vairāki iemesli, kas dod tiesības uz līgumsoda piemērošanu, un to piemērošanas laika periodi pārklājas, Pasūtītājs nepiemēro līgumsodu par katru iemeslu atsevišķi, bet nosaka tikai vienu – laika periodā garāko vai summas apmērā lielāko, no tiem; līgumsodu kopējā vērtība, neskaitot 6.3.1.1.punktā noteikto līgumsodu, nedrīkst pārsniegt 10 (desmit) % no līgumcenas (bez PVN);
6.3.3. Būvdarbu veikšanu un organizēšanu, atbilstoši Līguma izpildes termiņam;
6.3.4. Pasūtītāja brīdināšanu, ja Būvdarbu izpildes gaitā radušies apstākļi, kas var būt bīstami cilvēku veselībai, dzīvībai, īpašumam vai apkārtējai videi, un visu nepieciešamo pasākumu veikšanu to novēršanai;
6.3.5. apakšuzņēmēju darbu, kā arī viņu pieļautajām kļūdām;
6.3.6. defektu savlaicīgu un kvalitatīvu novēršanu;
6.3.7. visu darba drošības pasākumu organizēšanu un ievērošanu Objektā;
6.3.8. tīrību Objektā visā Būvdarbu izpildes laikā, kā arī nodrošina, lai esošie gruži un materiālu atliekas nepiesārņo Objektam pieguļošo teritoriju;
6.3.9. kaitējumu, kas Uzņēmēja vainas dēļ, Būvdarbu veikšanas laikā, nodarīts Pasūtītājam un/ vai trešajām personām; netiešie zaudējumi nav jāatlīdzina;
6.3.10. [bookmark: _Toc95231808][bookmark: _Toc244397606]kaitējumu Objektam, kas radies veicot Būvdarbus, kā arī par defektiem, kas tikuši atklāti garantijas termiņa laikā, ja tie radušies Uzņēmēja vainas vai neuzmanības dēļ;
6.3.11. [bookmark: _Toc95231809][bookmark: _Toc95231811][bookmark: _Toc244397608]izmantoto materiālu kvalitāti;
6.3.12. Būvniecības likuma 19.panta pirmajā daļā, 19.2 panta ceturtajā, piektajā un astotajā daļā noteikto.

7. Būvdarbu nodošanas-pieņemšanas kārtība

7.1. Ikmēneša Būvdarbu nodošanas-pieņemšanas kārtība:
7.1.1. ne vēlāk kā līdz kārtējā mēneša 10. (desmitajam) datumam, Uzņēmējs iesniedz Pasūtītājam Būvdarbu izpildes aktu (Forma 2) par iepriekšējā mēneša laikā izpildīto Būvdarbu apjomu un izmaksām;
7.1.2. Pasūtītājs Būvdarbus pieņem un Būvdarbu izpildes aktu (Forma 2) paraksta 20 (divdesmit) darbdienu laikā no akta saņemšanas dienas.

7.2. Visu izpildīto Būvdarbu nodošanas-pieņemšanas kārtība:
7.2.1. [bookmark: _Hlk164542576]Uzņēmējs iesniedz Būvdarbu izpildes aktu (Forma 2) par pēdējā mēnesī izpildītajiem Būvdarbiem, atbilstoši Līguma 7.1.1.punktā noteiktajai nodošanas-pieņemšanas kārtībai;
7.2.2. pēc Būvdarbu pabeigšanas, tiek veikti paveikto Būvdarbu uzmērījumi un izpildmērījumi;
7.2.3. institūcijas, kuras ir izdevušas tehniskos vai īpašos noteikumus, pārbauda un 10 (desmit) darbdienu laikā pēc pieprasījuma saņemšanas, atbilstoši kompetencei, sniedz atzinumu par Objekta gatavību ekspluatācijai, tā atbilstību tehniskajiem vai īpašajiem noteikumiem un normatīvo aktu prasībām;
7.2.4. ierosinot Objekta pieņemšanu ekspluatācijā, būvvaldei tiek iesniegts apliecinājums par Objekta gatavību ekspluatācijai, pievienojot normatīvajos aktos noteiktos dokumentus;
7.2.5. būvvalde, pēc visu noteikto dokumentu saņemšanas, saskaņojot ar Pasūtītāju, nosaka Objekta pieņemšanas termiņu, kas nav ilgāks par 10 (desmit) darbdienām no dokumentu iesniegšanas dienas; Pasūtītājs Objektu uzrāda būvvaldei, pieaicinot Uzņēmēju;
7.2.6. būvvalde izdod aktu par Objekta pieņemšanu ekspluatācijā vai izsniedz lēmumu, kurā norāda konstatētās atkāpes no būvprojekta vai būvniecību reglamentējošajiem normatīvajiem aktiem, termiņus, kā arī citus nosacījumus konstatēto nepilnību novēršanai;
7.2.7. Objekts ir uzskatāma par pieņemtu ekspluatācijā ar Būvvaldes akta izdošanas dienu;
7.2.8. [bookmark: _Hlk164542669]Uzņēmējs, pēc būvvaldes akta par Objekta pieņemšanu ekspluatācijā, izdošanas, iesniedz Pasūtītājam Būvobjekta nodošanas-pieņemšanas aktu, kas noformēts atbilstoši Līguma 4.pielikumam (pielāgojot pēc nepieciešamības):
7.2.8.1. [bookmark: _Hlk164542741]nodošanas-pieņemšanas aktā norāda būvvaldes akta par Būvobjekta pieņemšanu ekspluatācijā, izdošanas datumu un dokumenta numuru;
7.2.8.2. aktam pievieno Būvdarbu izpilddokumentāciju, tai skaitā, iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus, kā arī citu Līgumā paredzēto dokumentāciju, ja tā nav iesniegta Pasūtītājam iepriekš vai nav augšupielādēta Būvniecības informācijas sistēmā, attiecīgās būvniecības lietā;
7.2.8.3. Pasūtītājs Uzņēmēja iesniegto Būvobjekta nodošanas-pieņemšanas aktu paraksta 10 (desmit) darbdienu laikā no tā saņemšanas dienas.

7.3. Ar Būvdarbu pieņemšanu saistīto strīdu risināšana:
7.3.1. [bookmark: p10][bookmark: p-1110853]ja Pasūtītājs neparaksta Būvdarbu izpildes aktu (Forma 2) Līguma 7.1.2.punktā minētajā termiņā, kā arī neiesniedz Uzņēmējam Līguma 7.3.2.punktā minēto pretenziju vai ar atbildīgo būvuzraugu saskaņotu defektu aktu, uzskatāms, ka Pasūtītājs izpildītos Būvdarbus ir pieņēmis Līguma 7.1.2.punktā minētā termiņa pēdējā dienā;
7.3.2. [bookmark: p11][bookmark: p-1110854]ja Pasūtītājs nepieņem Būvdarbus, tas iesniedz Uzņēmējam pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Būvdarbu izpildes aktu, ja nepilnības nav saistītas ar Būvdarbu kvalitāti, vai ar atbildīgo būvuzraugu saskaņotu defektu aktu; ja Uzņēmējs nepiekrīt Pasūtītāja norādītajiem defektiem vai iebildumiem par faktiski izpildīto Būvdarbu apjomiem, Uzņēmējs, 10 (desmit) darbdienu laikā no defektu akta saņemšanas dienas, iesniedz Pasūtītājam atbildīgā būvdarbu vadītāja parakstītus rakstiskus iebildumus pret defektu aktā norādītajām nepilnībām;
7.3.3. [bookmark: p13][bookmark: p-1110856]ja Pasūtītājs nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto Būvdarbu apjomiem vai defektiem būves konstrukcijās, viņam ir pienākums pasūtīt būves ekspertīzi par veikto Būvdarbu kvalitāti; ekspertīzes uzdevums ir novērtēt faktiski izpildīto Būvdarbu apjomu, atbilstību būvprojektēšanas dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu;
7.3.4. [bookmark: p14][bookmark: p-1110857]ja ekspertīze vai inženierkonsultanta lēmums neapstiprina Pasūtītāja defektu aktā norādīto vai veikto Būvdarbu neatbilstību normatīvo aktu un Pasūtītāja prasībām, uzskatāms, ka Pasūtītājs Būvdarbu ir pieņēmis ekspertīzes slēdziena vai inženierkonsultanta lēmuma iesniegšanas dienā un Būvdarbu izpildes akta (Forma 2) parakstīšana nav nepieciešama;
7.3.5. ja ekspertīze vai inženierkonsultanta lēmums apstiprina Pasūtītāja norādītos defektus, Uzņēmējs sedz ar ekspertīzi vai inženierkonsultanta lēmuma pieņemšanu saistītos izdevumus;
7.3.6. [bookmark: p15][bookmark: p-1110858]ja Uzņēmējs piekrīt defektu aktā Pasūtītāja norādītajām nepilnībām vai ekspertīze vai inženierkonsultanta lēmums apstiprina defektu aktā Pasūtītāja norādītās nepilnības vai veikto Būvdarbu neatbilstību normatīvo aktu un Pasūtītāja prasībām, Uzņēmējs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo Būvdarbu apjomu un specifiku, kā arī būvizstrādājumu piegādes termiņus; ja Līdzēji nevar vienoties, termiņu defektu novēršanai nosaka būvuzraugs;
7.3.7. [bookmark: p16][bookmark: p-1110859]ja defekti ir konstatēti daļā Būvdarbi, tad Pasūtītājs pieņem tos Būvdarbu, kuru izpildē defekti nav konstatēti; pēc defektu novēršanas izpildītos Būvdarbus ietver nākamā mēneša Būvdarbu izpildes aktā (Forma 2);
7.3.8. [bookmark: p17][bookmark: p-1110860]Būvdarbu izpildes akta (Forma 2) parakstīšana neatņem Pasūtītājam tiesības, Līguma spēkā esības laikā, kā arī garantijas termiņa laikā, izteikt pretenzijas par izpildīto Būvdarbu defektiem, trūkumiem un neatbilstībām, un Uzņēmējam ir pienākums novērst defektu aktā norādītos vai garantijas laikā pieteiktos Būvdarbu defektus, trūkumus un neatbilstības par saviem līdzekļiem.

8. Izmaiņas līgumā, tā darbības izbeigšana

8.1. Ievērojot PIL 61.pantā noteikto attiecībā uz iepirkuma līguma grozījumu veikšanu, Līguma grozījumi ir pieļaujami, ja tie ir objektīvi nepieciešami un pamatoti, tie nemaina Līguma vispārējo raksturu (veidu un iepirkuma procedūras dokumentos noteikto mērķi) un atbilst kādam no turpmāk minētajiem gadījumiem:
8.1.1. grozījumi ir nebūtiski;
8.1.2. grozījumi ir būtiski un tiek izdarīti šādos gadījumos:
8.1.2.1. Pasūtītājam ir nepieciešamas iepirkuma procedūras tāmē ietverto Būvdarbu daudzuma izmaiņas;
8.1.2.2. savstarpēji aizvietojamu Būvdarbu apjomu aizstāšana (Būvdarbu veikšanas metodes vai risinājumi neatšķiras); izmaiņu apjoms šajā gadījumā tiek aprēķināts kā kopējā grozījumu apjoma (iekļauto un izslēgto Būvdarbu) starpība;
8.1.2.3. savstarpēji neaizvietojamu Būvdarbu apjomu aizstāšana (Būvdarbu veikšanas metodes vai risinājumi atšķiras); izmaiņu apjoms šajā gadījumā tiek aprēķināts kā kopējā grozījumu apjoma (iekļauto un izslēgto Būvdarbu) summa;
8.1.2.4. ir nepieciešami papildu Būvdarbi, kas nebija iekļauti sākotnējā iepirkuma procedūrā; šajā gadījumā Pasūtītājs, izvērtējot situāciju, piemēro PIL 61.panta trešās daļas 2.punktu, 61.panta piekto daļu vai uz papildu Būvdarbiem veic iepirkuma procedūru;
8.1.2.5. Būvdarbu izpildi ir ietekmējuši būtiski atšķirīgi apstākļi no Līgumā paredzētajiem, kas nav radušies Uzņēmēja vainas dēļ; Uzņēmējs iesniedz paskaidrojumu un pierādījumus apstākļiem, kas būtiski ietekmējuši Būvdarbu izpildi un nav radušies Uzņēmēja vainas dēļ;
8.1.2.6. Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
8.1.2.7. vairāk kā 14 (četrpadsmit) dienas ir iestājušies nelabvēlīgi meteoroloģiskie laika apstākļi, kas neļauj veikt ārdarbus;
8.1.2.8. Būvdarbu izpildi ir kavējusi trešo personu darbība vai bezdarbība;
8.1.2.9. Pasūtītājs ir apturējis Būvdarbu izpildi finansējuma trūkuma dēļ;
8.1.2.10. nepārvaramas varas gadījumā, t.i., ārkārtēju un nenovēršamu apstākļu (piemēram, stihiskas nelaimes, ugunsgrēks, avārija, katastrofa, epidēmija, pandēmija, kara darbība, okupācija, terorakts, streiks, sankcijas, iekšējie nemieri, blokāde, embargo, varas un pārvaldes institūciju rīcība, normatīvie akti, kas būtiski ierobežo un aizskar Līdzēju tiesības un ietekmē uzņemtās saistības, veselības aprūpes ārkārtas situācijas, valsts iestāžu rīcība u.tml.) gadījumā, kuru dēļ nav iespējams pildīt līgumsaistības, kā rezultātā viens Līdzējs rada zaudējumus otram;
8.1.3. neatkarīgi no tā, vai Līguma grozījumi būtiski vai nebūtiski, Līguma grozījumu vērtība, ko noteic kā visu secīgi veikto grozījumu naudas vērtību summu, vienlaikus nesasniedz 15 (piecpadsmit) % no sākotnējās līgumcenas.

8.2. [bookmark: _Hlk124721090]Līgumcenas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 (piecdesmit) % no sākotnējās līgumcenas attiecībā uz katru gadījumu, kas minēts PIL 61.panta trešās daļas 2. un 3.punktā.

8.3. Līguma grozījumu veikšanas kārtība:
8.3.1. jebkurām Līguma izmaiņām jābūt ar faktiem argumentētām un ar aprēķiniem pamatotām;
8.3.2. Līguma termiņa pagarinājums ir pieļaujams, ja tas ir objektīvi pamatots; Pasūtītājs piekrīt tikai tādām Līguma izpildes termiņa izmaiņām, kas ir samērīgas un atbilst laikam, kāds nepieciešams papildus veicamo Būvdarbu apjomam vai periodam, kurā Līguma izpilde nav bijusi iespējama no Uzņēmēja neatkarīgu iemeslu dēļ; ja, vienlaikus, pastāv vairāki iemesli, kuri dod tiesības uz Būvdarbu uzsākšanas/ izpildes termiņa izmaiņām, Uzņēmējs nav tiesīgs atsaukties uz katru iemeslu atsevišķi, un Būvdarbu uzsākšanas/ izpildes termiņš var tikt atlikts tikai uz vienu – garāko no tiem;
8.3.3. Uzņēmējs iesniedz Pasūtītajam iesniegumu ar faktu izklāstu un argumentāciju par veicamo grozījumu nepieciešamību, pielikumā pievienojot grozījumu nepieciešamību pamatojošus/ pierādošus dokumentus, kā arī līgumcenas/ termiņa izmaiņu aprēķinu (ja attiecināms);
8.3.4. Pasūtītājs saskaņo tikai tādus Līguma grozījumus, kas ir objektīvi, pamatoti un samērīgi;
8.3.5. nelabvēlīgu meteoroloģisko laika apstākļu ilgstoša iestāšanās tiek pamata ar izdrukām no VSIA “Latvijas Vides, ģeoloģijas un meteoroloģijas centrs” tīmekļvietnes, kas pierāda nepiemēroto klimatisko apstākļu iestāšanos uz attiecīgo laika periodu;
8.3.6. Pasūtītājs izskata Uzņēmēja iesniegumu un noslēdz vienošanos saprātīgā termiņā, ņemot vērā iesniegumā minētā jautājuma risināšanas steidzamību, bet ne vēlāk kā 1 (viena) mēneša laikā no iesnieguma un visu pamatojošo dokumentu iesniegšanas, ja konstatē, ka Līguma grozījumi ir pieļaujami;
8.3.7. Uzņēmējs nav tiesīgs prasīt Līguma 3.1.punktā noteiktā izpildes termiņa pagarinājumu pēc minētā termiņa izbeigšanās;
8.3.8. iesniegums par Būvdarbu izpildes termiņa pagarināšanu jāiesniedz ne vēlāk kā 4 (četras) dienas pirms Līguma 3.1.punktā noteiktā termiņa beigām; ja iesniegums par Līguma termiņa pagarināšanu iesniegts, kad atlikušas mazāk kā 4 (četras) dienas, Pasūtītājs Līgumu ir tiesīgs nepagarināt, pamatojoties uz to, ka iesniegums nav iesniegts laikus.

8.4. Līdzēji ir tiesīgi vienpusēji atkāpties no Līguma, brīdinot par to 10 (desmit) darba dienas iepriekš, ja kāds no Līdzējiem ilgstoši (vairāk kā 1 (vienu) mēnesi), bez objektīviem iemesliem, nepilda vai atkārtoti (vairāk kā vienu reizi) pārkāpj Līgumā norādītās saistības.

8.5. Pasūtītājs ir tiesīgas vienpusēji atkāpties no Līguma pirms termiņa, brīdinot par to ne mazāk kā 5 (piecas) darba dienas iepriekš, saskaņā ar:
8.5.1. Publisko iepirkumu likuma 64.pantu;
8.5.2. Starptautisko un Latvijas Republikas nacionālo sankciju likuma 11.1 panta piekto daļu.

8.6. Līgumu var izbeigt jebkurā laikā, Līdzējiem savstarpēji vienojoties.

9. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste

9.1. Uzņēmējs nav tiesīgs bez saskaņošanas ar Pasūtītāju veikt iepirkuma procedūras piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem.

9.2. Iepirkuma procedūras piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt iepirkuma procedūras piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas kā personālam, kas tika vērtēts, nosakot saimnieciski visizdevīgāko piedāvājumu.

9.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
9.3.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
9.3.2. tiek nomainīts apakšuzņēmējs, uz kura iespējām iepirkuma procedūrā Uzņēmējs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Uzņēmējs atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42.panta pirmajā daļā minētajiem pretendentu izslēgšanas iemesliem;
9.3.3. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10 000,00 EUR (desmit tūkstoši eiro, 0 centi), atbilst Publisko iepirkumu likuma 42.panta otrajā daļā minētajiem pretendentu izslēgšanas iemesliem;
9.3.4. apakšuzņēmēja maiņas rezultātā tiktu izdarīti tādi grozījumi Uzņēmēja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

9.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

9.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Uzņēmējam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4.punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.

9.6. Pasūtītājs pieņem lēmumu atļaut vai atteikt Uzņēmēja personāla/ apakšuzņēmēju nomaiņu vai jaunu apakšuzņēmēju iesaistīšanu Līguma izpildē 5 (piecu) darbdienu laikā pēc tam, kad saņemta visa informācija un dokumenti, kas nepieciešami lēmuma pieņemšanai saskaņā ar PIL 62.panta noteikumiem.

9.7. Apakšuzņēmēju nomaiņas un/ vai jaunu apakšuzņēmēju piesaistes izvērtēšanai un saskaņošanai, Uzņēmējs iesniedz:
9.7.1. iesniegumu (brīvā formā) par apakšuzņēmēju nomaiņas vai jaunu apakšuzņēmēju iesaistīšanas saskaņošanu;
9.7.2. iesniegumam pielikumā pievieno veidlapu “Pieteikums dalībai atklātā konkursā” (skat. iepirkuma procedūras nolikuma 2.pielikumu), kurā norāda:
· Uzņēmēja nosaukumu, adresi, Reģ.Nr., kontaktpersonu;
· atbilstoši konkrētajam gadījumam, aizpilda veidlapas 5., 7., 8. un/ vai 9.2.punktu.

10. Strīdu risināšanas kārtība

10.1. Jebkuras nesaskaņas, domstarpības vai strīdi tiek risināti savstarpēju sarunu ceļā, kas tiek attiecīgi protokolēts. Gadījumā, ja Līdzēji 30 (trīsdesmit) dienu laikā nespēj vienoties, strīds risināms LR spēkā esošo normatīvo aktu noteiktajā kārtībā LR tiesā.

11. Personas datu aizsardzība

11.1. Ja Līguma, un ar to saistīto pienākumu izpildes gaitā, Līdzēju rīcībā nonāk informācija, kas saistīta ar konkrētām fiziskām personām (turpmāk – Personas dati), Līdzēji apņemas:
11.1.1. nodrošināt datu konfidencialitāti un datus izmantot tikai Līgumā noteikto pienākumu pildīšanai un mērķu sasniegšanai;
11.1.2. bez otra Līdzēja rakstiskas piekrišanas, šos datus trešajām personām izpaust tikai normatīvajos aktos noteiktajos gadījumos; jebkurā gadījumā, par Personas datu nodošanu trešajai personai, Līdzēji informē viens otru.

11.2. Līdzēji informē viens otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Līdzējiem vairs nav tiesiska pamata apstrādāt šos datus. Līdzējs, kas nodod Personas datus, ir atbildīga par datu precizitāti un tiesiskā pamata noteikšanu datu apstrādei.

11.3. Pēc Līguma saistību izpildes, Pasūtītājs uzglabā Personas datus tikai normatīvajos aktos paredzēto laika periodu. Apstrādājot datus, Līdzējiem ir pienākums ievērot Latvijas Republikā spēkā esošo normatīvo aktu prasības. Līdzējiem nav tiesību nodot datus ārpus Eiropas Savienības un Eiropas Ekonomiskās zonas robežām.

12. Citi noteikumi

12.1. Līgums ar pielikumiem stājas spēkā ar tā parakstīšanas brīdi un ir spēkā līdz Līdzēju saistību pilnīgai izpildei.

12.2. Informācijas apmaiņa starp Līdzējiem var notikt gan mutvārdos, gan rakstveidā, saskaņā ar Līguma 12.3. un 12.4.punktā norādīto. Informācija, kas saistīta ar Līguma 8., 9. un 10.punktā norādītajiem jautājumiem, notiek tikai rakstveidā.

12.3. Sekmīgai Līguma izpildei, Pasūtītājs, Pasūtītāja sadarbības partneris un Uzņēmējs nozīmē par Līguma izpildi atbildīgās personas:
12.3.1. par Līguma izpildi atbildīgā persona no Pasūtītāja puses: Balvu novada Centrālās pārvaldes Attīstības plānošanas nodaļas projektu vadītāja Arvita Voiciša, tel.64522456, mob.29164755;
12.3.2. par Līguma izpildi atbildīgā persona no Uzņēmēja puses: komercdirektors Konstantīns Letjaga, mob.xxxxxxxx;
12.3.3. par Līguma izpildi atbildīgā persona no Pasūtītāja sadarbības partnera puses: SIA “Balvu Namsaimnieks” komunālinženieris Aivars Pugejs, mob.29113054.

12.4. Elektroniskai saziņai un jebkurai elektronisko dokumentu apritei, neatkarīgi no to juridiskā spēka:
12.4.1. juridiska persona izmanto Pasūtītāja oficiālo elektronisko adresi: _DEFAULT@90009115622 un Pasūtītāja sadarbības partnera oficiālo elektronisko adresi: _PRIVATE@40203639733 ;
12.4.2. fiziska persona izmanto Pasūtītāja oficiālo elektronisko adresi: _DEFAULT@90009115622 un Pasūtītāja sadarbības partnera oficiālo elektronisko adresi: _PRIVATE@40203639733 vai Pasūtītāja e-pasta adresi: dome@balvi.lv un Pasūtītāja sadarbības partnera e-pasta adresi: info@balvunams.lv .

12.5. Visos citos jautājumos, ko neparedz Līguma noteikumi, Līdzēji vadās pēc Latvijas Republikas spēkā esošās likumdošanas.

13. Līdzēju rekvizīti un paraksti

	PASŪTĪTĀJS:
	UZŅĒMĒJS:

	Balvu novada pašvaldība
	Sabiedrība ar ierobežotu atbildību „Riviera L”

	Reģ.Nr.90009115622
	Reģ.Nr.42403022766

	Bērzpils iela 1A, Balvi, Balvu nov., LV-4501
	Atbrīvošanas aleja 81, Rēzekne, LV-4601

	Banka: Valsts kase
	Banka: xxxxx

	Kods: TRELLV2X
	Kods: xxxxx

	Konta Nr.: LV35TREL9802576019000
	Konta Nr.: xxxxx

	
_______________________ /J.Trupovnieks/

	
________________________ /G.Letjaga/

